Aikuiskasvatus on avain
demokraattiseen kansalaisuuteen

I CAE (International Council for Adult Education) kokoontui 6. maailmankonferenssiinsa ja yleiskokoukseensa Ocho Riosiin, Jamaikalle elokuussa. Järjestön taival on ollut viime vuosina mutkikas. Monet uskoivat lopun jo tulleen vuonna 1999, mutta päärahoittajien laatima arvionti päätyi kuitenkin suosittelemaan ICAE:lle myönnettävän tuen jatkamista.

Uutta pontta löytyi vuoden 1999 Manilan kokouksesta, kun ICAE valitsi puheenjohtajakseen Paul Bélangerin, UNESCOn Hampuri-institututin entisen johtajan. Ratkaisu lähensi kuin luonnostaan ICAE:ta UNESCO:on ja sen Hampurin instituuttiin. UNESCO onkin ICAE:lle samalla tapaa tärkeä, mitä EU ja komissio ICAE:n eurooppalaiselle jäsenjärjestölle, EAEA:lle.

Ei siis ollut sattuma, että edellisestä yleiskokouksesta (Kairo 1994, ks. Aikuiskasvatus 4/94) ehti vierähtää jo seitsemän vuotta. Karibiankin kokousajankohta lykkääntyi useamman kerran, ennen kuin Kanadan ja Jamaikan hallitusten taloudellinen tuki takasi kokouksen järjestämisen.

Alkuvaikeuksista huolimatta Jamaikan Ocho Riosiin kokoontui yli 300 osanottajaa kaikista maanosista ja yhteensä 70 eri maasta. ICAE:n yleiskokousta edeltäneen maailmankonferenssin agendalla oli merkittävä määrä haastavia, laajoja teemoja. Workshopien teemoina olivat: aikuiskasvatuksen edistäminen, aikuisten lukutaito, informaatio- ja dokumentaatiotyön tärkeys aikuiskasvatuksessa, aikuiskoulutus ja terveyskasvatus, elinikäinen oppiminen ja aikuiskoulutuspolitiikka, aikuisopetus vankiloissa, aikuis-opiskelijavii kot, aikuiskasvatus ja työelämä, maailmankansalaisuus ja sukupuolten välinen tasa-arvo, rauhankasvatus sekä globalisaatio ja aikuiskoulutus.

Osallistuin itse "Elinikäinen oppiminen ja aikuiskasvatuspolitiikka"-workshopiin, jonka lähtökohtia oli EU-komission asiakirja elinikäisestä oppimisesta. Odotin työryhmästä eurooppalaisita, mutta workshop keräsikin kokouksen suuriman yleisömäärän, yli 80 osanottajaa, joista enemmistö Euroopan ulkopuolelta. Esittelin EU:n asiakirjan keskeisiä sanomia. Lukuisien poh-

joismaalaisten ja eurooppalaisten keskustelujen jälkeen oli vähintään virkistävää päätyä eurooppalaisesta todellisuudesta tyystin erilaiseen elinikäisen oppimisen maailmaan. Komission hellimät jargonit jäivät välittömästi taustalle keskusteltaessa mm. aikuisilta vaadittavista perustaidoista koko maailman tasolla. Lisäksi samassa worksho-pissa NIACE:n Sue Waddington esitteli EAEA:n laatimia konkreettisia ehdotuksia ja ideoita elinikäisen oppimisen politiikkojen edistämiseksi. Myös näitä ideoita oli kiintoisaa peilata globaaliin todellisuuteen.

Toinen workshop, johon osallistuin, paneutui aikuiskasvatuksen ja aikuiskasvatusjärjestöjen rooliin globaalisaatiokeskustelussa ja ylipäätään globalisaation vastaisessa taistelussa. Tietysti puhe kääntyi Seattlen, Göteborgin, Genovan tapahtumiin. Väkivaltaisuudet tuomittiin, mutta toisaalta monien osanottajien mielestä aikuiskasvatuksen edustajien on tunnettava vastuunsa, heidän on kyettävä tuottamaan tietoa, keskusteltava ja toimitettava yhteistyössä kansalaisliikkeiden kanssa.

Huolimatta ICAE:n viime aikojen myönteisestä kehityksestä järjestö on yhä haavoittuvainen ja täysin riippuvainen kanadalais-skanadinaavisesta taloudellisesta tuesta. Jos on EAEA:nkin jäseninä vielä kirjavataustaisia järjestöjä Euroopan eri reunoilta, ICAE on reippaasti heterogeenisempi - tietysti jo globaalin luonteensa-kin takia. ICAE:n ongelmana on tähän asti ollut juuttuminen yleisen ja ihanteellisen keskustelun tasolle konkreettiset tekojen ja näyttöjen jäädessä taustalle. Tärkeää kuitenkin on, että ICAE pitää globaalin näkökulmansa ja löytää mielekkyyden toiminnalleen sen monista alueellisista hankkeista ja käytännöistä sekä niiden ympärille syntyvistä verkostoista.

ICAE:n Convergence-lehti julkaisee Jamaikan kokouksesta syksyn aikana erikoisnumeron.

Jorma Turunen

Ks. www.web.net/icae. Jorma Turusen katsaus löytyy lyhentämättömänä (mukana mm. ICAE:n uusi hallitus) tämän lehden nettisivulta www.kvs.fi-> Aikuiskasvatusjulkaisut -> Aikuiskasvatus